Document ID: 32004R0427

Uredba Komisije (ES) št. 427/2004
z dne 4. marca 2004
o določitvi referenčnih cen za nekatere ribiške proizvode za ribolovno leto 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 104/2000 z dne 17. decembra 1999 o skupnih ureditvah trga za ribiške proizvode in proizvode iz ribogojstva [1] in zlasti člena 29(1) in (5) Uredbe,
ob upoštevanju naslednjega:
(1) Uredba Sveta (ES) št. 104/2000 določa, da se lahko referenčne cene po skupinah proizvodov, ki so veljavne za Skupnost, določijo vsako leto za proizvode, za katere velja tarifna opustitev v skladu s členom 28(1). Enako velja za proizvode, ki morajo biti v skladu z referenčno ceno zaradi obveznega tarifnega znižanja v okviru STO ali zaradi katerega drugega preferencialnega dogovora.
(2) Za proizvode s seznama v Prilogi I(A) in (B) k Uredbi (ES) št. 104/2000 je referenčna cena enaka ceni za umik s trga, ki je določena v skladu s členom 20(1) navedene uredbe.
(3) Cene za umik s trga in prodajne cene Skupnosti za zadevne proizvode so za ribolovno leto 2004 določene z Uredbo Komisije (ES) št. 425/2004 [2].
(4) Referenčne cene za proizvode, ki niso na seznamu v prilogah I in II k Uredbi (ES) št. 104/2000, se določijo na podlagi ponderiranega povprečja carinskih vrednosti, evidentiranih na uvoznih trgih ali v pristaniščih uvoza v treh letih neposredno pred datumom, na katerega se določijo referenčne cene.
(5) Referenčnih cen na podlagi meril iz Uredbe (ES) št. 104/2000 ni treba določiti za vse vrste, zlasti ne za tiste, ki se v neznatnih količinah uvažajo iz tretjih držav.
(6) Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Referenčne cene za ribolovno leto 2004 za ribiške proizvode, kot so določene v skladu s členom 29 Uredbe (ES) št. 104/2000, so navedene v prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. marca 2004

Labels: 2
6